**สเกนต์** (/ˈskɛnt/; กรีก *ψχέντ*) เป็นมงกุฎคู่ที่ผู้ปกครองในอียิปต์โบราณทรงสวมใส่ ชาวอียิปต์โบราณเรียกโดยทั่วไปว่า **เซเคมติ** (*sḫm.ty*) ซึ่งแปลว่า ผู้ทรงอำนาจทั้งสอง เป็นมงกุฎที่เป็นการรวมมงกุฎขาว (เฮดเจต) ของอียิปต์บนและมงกุฎแดง (เดชเรต) ของอียิปต์ล่าง

มงกุฎสเกนต์เป็นตัวแทนของพระราชอำนาจของฟาโรห์เหนืออียิปต์ที่เป็นปึกแผ่นทั้งหมด ซึ่งมีสัญลักษณ์สัตว์สองตัว คือ งูเห่าอียิปต์หรือที่เรียกว่า อูเรอุส ที่พร้อมที่จะโจมตี โดยเป็นสัญลักษณ์ของเทพีวาดเจต ซึ่งเป็นเทพีแห่งอียิปต์ล่าง และอีแร้งอียิปต์ ซึ่งเป็นตัวแทนของเทพีเนคเบต ผู้ที่ทรงปกครองอียิปต์บน ซึ่งสัญลักษณ์ทั้งสองก็จะติดอยู่ที่ด้านหน้าของมงกุฎสเกนต์ และเรียกสิ่งนั้นว่า *สองสตรี*

ประวัติ
-------

|  |
| --- |
|  |
| สเกนต์"มงกุฎคู่" |
|  |
|  |
|  |
| ไฮเออโรกลีฟอียิปต์ |

การประดิษฐ์สร้างมงกุฎสเกนต์นั้น ซึ่งมีเกี่ยวข้องในช่วงสมัยราชวงศ์ที่หนึ่งของฟาโรห์เมเนส แต่ฟาโรห์พระองค์แรกที่ทรงเริ่มสวมมงกุฎคู่ คือ ฟาโรห์ดเจตจากราชวงศ์ที่หนึ่ง โดยปรากฏศิลาจารึกแสดงให้เห็นว่าเทพฮอรัสของพระองค์ทรงสวมมงกุฎดังกล่าว

รายพระนามผู้ปกครองบนศิลาปาแลร์โมนั้น ซึ่งขึ้นต้นด้วยพระนามของฟาโรห์จากอียิปต์ล่าง (ปัจจุบันคิดว่าเป็นตำนานผู้ปกครองครึ่งคนครึ่งเทพ) ซึ่งทรงสวมมงกุฏแดง แสดงถึงการรวมประเทศด้วยการมอบมงกุฎสเกนต์ให้กับราชวงศ์ที่หนึ่งและฟาโรห์ในสมัยต่อมาทั้งหมด ในทางกลับกัน ชิ้นส่วนของศิลาไคโรได้แสดงให้เห็นผู้ปกครองยุคก่อนประวัติศาสตร์ทรงสวมมงกุฎสเกนต์อยู่แล้ว

ด้านโบราณคดี
------------

เช่นเดียวกับ กรณีของมงกุฎเดชเรต และมงกุฏเฮดเจต ไม่ปรากฏว่ามีมงกุฎสเกนต์ใดหลงเหลือมาถึงปัจจุบัน และเป็นที่ทราบมาจากเฉพาะจากรูปสลัก ภาพสลัก จารึก และนิทานโบราณเท่านั้น

ตำนานเทพปกรณัม
--------------

ในบรรดาเทพเจ้าที่บางครั้งก็สวมมงกุฏคู่ ได้แก่ เทพฮอรัส และเทพอาตุมหรือเทพรา ซึ่งทั้งสองเป็นทรงตัวแทนของฟาโรห์หรือทรงมีความสัมพันธ์พิเศษกับฟาโรห์

ระเบียงภาพ
----------

* เศษป้ายงาช้างที่แสดงให้เห็นภาพฟาโรห์เดนทรงสวมมงกุฏคู่ของอียิปต์บนและอียิปต์ล่าง ค้นพบในหลุมฝังพระบรมศพของฟาโรห์ที่อุมมุลกะอับ ปัจจุบันอยู่ในพิพิธภัณฑ์อียิปต์เศษป้ายงาช้างที่แสดงให้เห็นภาพฟาโรห์เดนทรงสวมมงกุฏคู่ของอียิปต์บนและอียิปต์ล่าง ค้นพบในหลุมฝังพระบรมศพของฟาโรห์ที่อุมมุลกะอับ ปัจจุบันอยู่ในพิพิธภัณฑ์อียิปต์
* ฟาโรห์ปโตเลมีที่ 8 ทรงยืนอยู่ระหว่างเทพีวาดเจต (สัญลักษณ์ของอียิปต์ล่าง) และเทพีเนคเบต (สัญลักษณ์ของอียิปต์บน) ปรากฏบนภาพสลักบนผนังวิหารเอ็ดฟู ประเทศอียิปต์ฟาโรห์ปโตเลมีที่ 8 ทรงยืนอยู่ระหว่างเทพีวาดเจต (สัญลักษณ์ของอียิปต์ล่าง) และเทพีเนคเบต (สัญลักษณ์ของอียิปต์บน) ปรากฏบนภาพสลักบนผนังวิหารเอ็ดฟู ประเทศอียิปต์
* พระธำมรงค์ของ ฟาโรห์ปโตเลมีที่ 6 ฟิโลเมตอร์ ทรงสวมมงกุฎคู่สเกนต์ เมื่อศตวรรษที่ 3 ถึง 2 ก่อนคริสตกาล ผู้ปกครองปโตเลมีจะทรงสวมมงกุฎสเกนต์ในอียิปต์เท่านั้นและสวมมงกุฎกรีกในดินแดนอื่น ๆพระธำมรงค์ของ ฟาโรห์ปโตเลมีที่ 6 ฟิโลเมตอร์ ทรงสวมมงกุฎคู่สเกนต์ เมื่อศตวรรษที่ 3 ถึง 2 ก่อนคริสตกาล ผู้ปกครองปโตเลมีจะทรงสวมมงกุฎสเกนต์ในอียิปต์เท่านั้นและสวมมงกุฎกรีกในดินแดนอื่น ๆ
* รูปสลักส่วนพระเศียรทรงมงกุฎสเกนต์ของฟาโรห์เซนุสเรตที่ 3รูปสลักส่วนพระเศียรทรงมงกุฎสเกนต์ของฟาโรห์เซนุสเรตที่ 3
* เหยี่ยวฮอรัสสวมมงกุฎคู่เหยี่ยวฮอรัสสวมมงกุฎคู่
* รูปสลักแห่งอเมนโฮเทปที่ 3 ทรงสวมมงกุฎสเกนต์รูปสลักแห่งอเมนโฮเทปที่ 3 ทรงสวมมงกุฎสเกนต์

อ้างอิง
-------

1. ↑  Griffith, Francis Llewellyn, *A Collection of Hieroglyphs: A Contribution to the History of Egyptian Writing*, the Egypt Exploration Fund 1898, p.56
2. ↑  Dunand, Françoise; Christiane Zivie-Coche, *Gods and Men in Egypt: 3000 BCE to 395 CE*, Cornell University Press 2004, pp.32f.
3. ↑  Wilkinson, Toby A. H. *Early Dynastic Egypt*, Routledge 1999, p.196
4. ↑  Trigger, B. G. (1982). "The rise of civilization in Egypt". ใน Clark, J. Desmond (บ.ก.). *The Cambridge History of Africa. Volume 1, From the Earliest Times to c.500 BC*. Cambridge: Cambridge University Press. p. 521. doi:10.1017/CHOL9780521222150.008. ISBN 9781139054553.
5. ↑  Kemp, Barry John, *Ancient Egypt: Anatomy Of A Civilization*, Routledge 2006, p.92
6. ↑  Zandee, Jan, *Studies in Egyptian Religion: Dedicated to Professor Jan Zandee*, Brill 1982, p.74
7. ↑  *The New Encyclopædia Britannica*, Encyclopædia Britannica, Inc. 2005, p. 689